1999/842/EY: Komission päätös, tehty 30 päivänä marraskuuta 1999, päätöksen 96/301/EY muuttamisesta ja luvan antamisesta jäsenvaltioille toteuttaa väliaikaisesti Egyptiä koskevia kiireellisiä toimenpiteitä Pseudomonas solanacearum (Smith) Smith -taudinaiheuttajan leviämisen estämiseksi (tiedoksiannettu numerolla K(1999) 3980)



Virallinen lehti nro L 326 , 18/12/1999 s. 0068 - 0070



KOMISSION PÄÄTÖS, tehty 30 päivänä marraskuuta 1999, päätöksen 96/301/EY muuttamisesta ja luvan antamisesta jäsenvaltioille toteuttaa väliaikaisesti Egyptiä koskevia kiireellisiä toimenpiteitä Pseudomonas solanacearum (Smith) Smith -taudinaiheuttajan leviämisen estämiseksi (tiedoksiannettu numerolla K(1999) 3980) (1999/842/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 1999/53/EY(2), ja erityisesti sen 15 artiklan 3 kohdan, sekä katsoo seuraavaa: 1) Jos jäsenvaltio katsoo, että perunan tumman rengasmädän aiheuttajan, Pseudomonas solanacearum (Smith) Smith -taudinaiheuttajan välitön kulkeutumisvaara sen alueelle kolmannesta maasta on olemassa, se voi väliaikaisesti toteuttaa tarvittavia lisätoimenpiteitä suojautuakseen kyseiseltä vaaralta. 2) Pseudomonas solanacearum (Smith) Smith -taudinaiheuttajan esiinnyttyä jatkuvasti Egyptistä peräisin olevissa perunoissa neljä jäsenvaltiota - Ranska, Suomi, Espanja ja Tanska - toteutti vuonna 1996 toimenpiteitä pannakseen täytäntöön Egyptistä peräisin olevien perunoiden tuontikiellon tavoitteenaan varmistaa tehokkaampi suoja sitä vastaan, että Pseudomonas solanacearum (Smith) Smith -taudinaiheuttaja kulkeutuisi Egyptistä niiden alueelle. 3) Komissio antoi päätöksellä 96/301/EY(3) jäsenvaltioille luvan toteuttaa väliaikaisesti Egyptiä koskevia lisätoimenpiteitä Pseudomonas solanacearum (Smith) Smith -taudinaiheuttajan leviämisen estämiseksi. Pseudomonas solanacearum (Smith) Smith -taudinaiheuttajan esiinnyttyä huomattavan usein tuontikaudella 1996/1997 Egyptistä tuoduissa perunoissa päätös 96/301/EY muutettiin ja sen vaikutusta tehostettiin komission päätöksellä 98/105/EY(4) ja Egyptistä peräisin olevien perunoiden tuonti yhteisöön kiellettiin siinä tapauksessa, että mainitun päätöksen liitteessä Pseudomonas solanacearum (Smith) Smith -taudinaiheuttajan leviämisen estämiseksi säädettyjä kiireellisiä toimenpiteitä ei ole noudatettu. 4) Pseudomonas solanacearum (Smith) Smith -taudinaiheuttajan esiinnyttyä tuontikaudella 1997/1998 jatkuvasti Egyptistä peräisin olevissa perunoissa Suomi kielsi 2 päivänä huhtikuuta 1998 ja Tanska 9 päivänä toukokuuta 1998 toteutetulla toimenpiteellä Egyptistä peräisin olevien perunoiden tuonnin tavoitteenaan varmistaa tehokkaampi suoja Pseudomonas solanacearum (Smith) Smith -taudinaiheuttajan Egyptistä Suomeen ja Tanskaan kulkeutumista vastaan. 5) Sen vuoksi on ilmeistä, että päätöksessä 98/105/EY säädetyt tehostetut toimenpiteet eivät riitä estämään Pseudomonas solanacearum (Smith) Smith -taudinaiheuttajan leviämistä tai niitä ei ole noudatettu. Erityisesti sellaisten hyväksyttyjen alueiden perustaminen, joilla ei ole todettu Pseudomonas solanacearum (Smith) Smith taudinaiheuttajaa, ei näytä olevan riittävä keino taudinaiheuttajaa vastaan, ja niiden toimintaperiaatteita olisi muutettava. 6) Sen vuoksi komissio antoi päätöksellä 98/503/EY(5) jäsenvaltioille luvan toteuttaa väliaikaisesti Egyptiä koskevia kasvintuhoojista vapaisiin alueisiin perustuvia lisätoimenpiteitä Pseudomonas solanacearum (Smith) Smith -taudinaiheuttajan leviämisen estämiseksi. Näistä alueista on todettu FAO:n kasvinsuojelutoimenpiteitä koskevan kansainvälisen standardin (FAO International Standard for Phytosanitary Measures Part 4: Pest Surveillance-Requirements for the Establishment of Pest Free Areas) mukaisilla virallisilla tutkimuksilla ja valvontamenettelyillä, että niillä ei esiinny Pseudomonas solanacearum (Smith) Smith -taudinaiheuttajaa. 7) Tuontikauden 1998/1999 aikana Egyptistä peräisin olevissa perunoissa on esiintynyt useaan otteeseen Pseudomonas solanacearum (Smith) Smith -taudinaiheuttajaa. 8) Edellä mainittujen esiintymien vuoksi ja päätöksen 98/503/EY säännösten mukaisesti Egyptistä peräisin olevien Solanum tuberosum L. -perunan mukuloiden tuonti yhteisön alueelle on kielletty 3 päivänä huhtikuuta 1999, ja kielto on ollut voimassa tuontikauden 1998/1999 loppuun, ja tilanteesta on tehty arviointi. 9) Egypti on ilmoittanut komissiolle, että se on tehostanut Egyptin keskushallinnon kasvien karanteeniin asettamisesta vastaavan viraston hallinnollisia toimenpiteitä perunan korjuu-, käsittely- ja pakkaamismenetelmien valvomiseksi. Egypti on myös vahvistanut, että tehostettuja toimenpiteitä toteutetaan niiden viejien osalta, jotka rikkovat Egyptin antamia EU:hun tarkoitettujen perunoiden vientiä koskevia ohjeita. 10) Egypti on ilmoittanut komissiolle myös, että se soveltaa tiukkaa valvontajärjestelmää, jotta tautivapaus edellä mainitusta taudinaiheuttajasta varmistetaan ja säilytetään. 11) Sen vuoksi komission pitäisi voida vahvistaa uudelleen kasvintuhoojista vapaat alueet, jotka on hyväksytty Egyptissä mainittujen FAO:n kansainvälisten standardien mukaisesti. 12) Komissio varmistaa, että Egypti antaa käyttöön kaikki mainitun FAO:n kansainvälisen standardin mukaisen kasvintuhoojista vapaiden alueiden hyväksynnän edellyttämiä tarkastuksia ja valvontaa koskevat tekniset tiedot, jotka komissio tarvitsee toteuttaakseen edellä mainitun vahvistamisen edellyttämän arvioinnin. Teknisten tietojen on oltava riittävän yksityiskohtaisia sen todistamiseksi, että tiettyihin riskitekijöihin niin suisto- kuin autiomaa-alueillakin kiinnitetään huomiota sillä aikaa, kun Egyptin hyväksyttyjä tautivapaita alueita vahvistetaan. 13) Kiireellisten toimenpiteiden vaikutuksia arvioidaan jatkuvasti tuontikaudella 1999/2000. Jos todetaan, että tässä päätöksessä säädettyjä edellytyksiä ei ole noudatettu, olisi määriteltävä seuraukset. 14) Pseudomonas solanacearum (Smith) Smith -taudinaiheuttajan piilevien tartuntojen viralliset testit olisi tehtävä Ralstonia solanacearum (Smith) Yabuuchi et al. -kasvintuhoojan torjunnasta äskettäin annetussa neuvoston direktiivissä 98/57/EY(6) säädetyn yhteisön testausohjelman mukaisesti. 15) On tarpeen selventää päätöksessä 96/301/EY olevan laitteen 5 kohta sen ilmoittamiseksi, että vienninkeskeyttämisilmoitus viittaa asiaankuuluvaan hyväksyttyyn kasvintuhoojasta vapaaseen alueeseen. 16) Tässä päätöksessä säädetyt toimenpiteet ovat pysyvän kasvinsuojelukomitean, jäljempänä "komitea", lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 96/301/EY seuraavasti: 1) Korvataan 1 a artikla seuraavasti: " 1 a artikla 1. Poiketen siitä, mitä 1 artiklassa säädetään, Egyptistä peräisin olevien Solanum tuberosum L. -perunoiden mukuloiden tuonti yhteisöön sallitaan tuontikaudella 1999/2000 2 kohdassa mainituilla kasvintuhoojista vapailta alueilta, jos kyseisillä alueilla kasvatettuihin mukuloihin sovellettavia ja tämän päätöksen liitteessä säädettyjä toimenpiteitä noudatetaan. 2. Komissio vahvistaa, onko Egyptin kasvintuhoojista vapaat alueet hyväksytty tuontikaudeksi 1999/2000 FAO:n kasvinsuojelutoimenpiteitä koskevan kansainvälisen standardin (FAO International Standard for Phytosanitary Measures Part 4: Pest Surveillance Requirements for the Establishment of Pest Free Areas) ja erityisesti sen 2.3 kohdan mukaisesti, ja laatii hyväksytyistä tautivapaista alueista luettelon, johon sisältyy tunnistetiedot pelloista, jotka sijaitsevat edellä mainituilla hyväksytyillä tautivapailla alueilla. Komissio toimittaa luettelon komitealle ja jäsenvaltioille." 2) Korvataan 1 b artiklassa ilmaisu "1998/1999" ilmaisulla "1999/2000". 3) Korvataan 2 artiklassa ilmaisu "30 päivää elokuuta 1999" ilmaisulla "30 päivää elokuuta 2000". 4) Korvataan 3 artiklassa ilmaisu "1 artiklan" ilmaisulla "1, 1 a ja 1 b artiklan". 5) Korvataan 4 artiklassa ilmaisu "30 päivää syyskuuta 1999" ilmaisulla "30 päivää syyskuuta 2000". 6) Korvataan päätöksen liitteessä olevan 1 kohdan c alakohdan ensimmäinen luetelmakohta seuraavasti: "- kasvatettava joko suoraan yhteisön alkuperää olevista perunoista tai tällaisista perunoista kasvatetuista perunoista, jotka on tuotettu tämän päätöksen 1 a artiklan mukaisesti vahvistetuilla kasvintuhoojista vapailla alueilla ja jotka on virallisesti tarkastettu välittömästi ennen istutusta piilevän tartunnan toteamiseksi komission direktiivissä 98/57/EY säädetyn yhteisön testausjärjestelmän mukaisesti ja jotka on todettu kyseisissä tarkastuksissa vapaiksi Pseudomonas solanacearum (Smith) Smith -taudinaiheuttajasta." 7) Korvataan päätöksen liitteessä olevan 1 kohdan c alakohdan kolmannessa luetelmakohdassa ilmaisu "1998/1999" ilmaisulla "1999/2000" ja ilmaisu "1 päivää joulukuuta 1998" ilmaisulla "1 päivää joulukuuta 1999". 8) Korvataan päätöksen liitteessä olevan 1 kohdan c alakohdan viides luetelmakohta seuraavasti: "- virallisesti testattava piilevien tartuntojen tutkimiseksi jokaisesta tavaralähetyksestä otetusta näytteestä; tuontikaudella on otettava vähintään yksi näyte a alakohdassa täsmennettyä aluetta ja tavaralähetyksessä edustettua aluetta kohti, mutta joka tapauksessa on otettava vähintään viisi näytettä ja toimitettava ne laboratoriokokeisiin direktiivissä 98/57/EY säädetyn yhteisön testausjärjestelmän mukaisesti, ja todettava ne kyseisissä tarkastuksissa vapaiksi Pseudomonas solanacearum (Smith) Smith -taudinaiheuttajasta." 9) Korvataan päätöksen liitteessä olevan 1 kohdan c alakohdan viimeisessä luetelmakohdassa ilmaisu "1 päivää joulukuuta 1998" ilmaisulla "1 päivää joulukuuta 1999". 10) Korvataan päätöksen liitteessä olevan 5 kohdan toinen virke seuraavasti: "Komissio tarkistaa luettelon kasvintuhoojista vapaista hyväksytyistä alueista näiden tulosten sekä 2 ja 3 kohdassa tarkoitettujen löydösten perusteella. Jos tehdään 4 kohdan mukainen ilmoitus taudin esiintymisen epäilystä, kasvintuhoojista vapaiden hyväksyttyjen alueiden luetteloa mukautetaan ja ilmoitetaan viennin keskeyttämisestä kyseiseltä hyväksytyltä tautivapaalta alueelta siihen asti, kun Pseudomonas solanacearum, (Smith) Smith -taudinaiheuttajan esiintyminen varmistetaan tai kumotaan." 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä marraskuuta 1999. Komission puolesta David BYRNE Komission jäsen (1) EYVL L 26, 31.1.1977, s. 20. (2) EYVL L 142, 5.6.1999, s. 29. (3) EYVL L 115, 9.5.1996, s. 47. (4) EYVL L 25, 31.1.1998, s. 101. (5) EYVL L 225, 12.8.1998, s. 34. (6) EYVL L 235, 21.8.1998, s. 1.